*Jézus így válaszolt nekik: „Még ha én önmagamról teszek is bizonyságot, akkor is igaz a bizonyságtételem, mert tudom, honnan jöttem, és hová megyek, ti azonban nem tudjátok, honnan jövök, vagy hová megyek.* (Jn 8,14)

Nem tudom, Jézus válasza mennyire felelt meg a farizeusok elvárásának. Gyanítom, nem nagyon. De mit is akar kifejezni ez a válasz?

Igaz, hogy egyedül mondtam és Önmagamról – mondja Jézus. De abban a környezetben, ahonnan jöttem és ahova megyek, ott csak ez a megoldás van. Nincs más! Nem fordul elő, hogy bármi elhangoznék, aminek a valóságtartalmát bárki vagy bármi megkérdőjelezné, vagy akár ennek a gyanúnak csak az árnyéka is érintené. Csak igaz dolgok hangoznak el. Jézus emberi testben is e szerint élt. A menny és a Szent Isten jelenlétében. A Jézusban való hit ezt a hozzáállást is természetessé teszi mindenki számára. *Vadon Gyula*